על אף שאיזואנזימים יכולים להיות זהים מבחינה תפקודית הם יכולים להיות שונים במובנים אחרים.
איזואנזימים כסמנים מולקולריים.
גנטיקה של אוכלוסיות היא ביסודה מחקר של הסיבות והאפקטים של שונות גנטית בתוך ובין אוכלוסיות, ובעבר האיזואנזימים היו סמנים המולקולרים שימושים למטרה זו. אף על פי שכעת הם הוחלפו במידה רבה על ידי גישות אשר מבוססות על מידע מה- DNA הם עדיין בין מערכות סימון המהירות והזולות ביותר לפיתוח, ונשארות (החל משנת 2005) בחירה מצוינת עבור פרויקטים שצריכים רק לזהות רמות נמוכות של שונות גנטית, כגון כימות מערכות זיווג.
רפי הר-לב
רפי (רפאל) הר-לב (13 בספטמבר 1933 – 26 במאי 2010) היה מנכ"ל אל על במשך 14 שנה ויו"ר הדירקטוריון של ארקיע. שירת שנים רבות בחיל האוויר הישראלי והתקדם עד דרגת תת-אלוף, שימש כראש להק המודיעין בעת מלחמת יום הכיפורים.
קורות חייו.
הר-לב נולד בנתניה ועבר בילדותו לתל אביב שם גר עד גיוסו לצה"ל.
ב-1952 התגייס לצה"ל והוא בוגר קורס טיס מס' 13 של חיל האוויר. במרץ 1959 מונה הר-לב לתפקיד מפקד טייסת 113, טייסת קא"ם (קורס אימון מבצעי), והיה הטייס הצעיר ביותר שנשא בתפקיד זה עד היום. במאי 1959 זכה לצל"ש מראש מחלקת אוויר על פעילויות שביצע כטייס קרב. בשנת 1961 יצא עם משלחת גדנ"ע אוויר לארצות הברית. באוקטובר 1961 מונה למפקד טייסת 116, טייסת מיסטרים בתל נוף. בשנים 1963 עד 1965 שירת כמפקד טייסת 119 שהפעילה מטוסי מיראז' 3. בשנת 1966 מונה לראש ענף מבצעים במטה חיל האוויר וכיהן בתפקיד עד 1969. הוא מילא תפקיד זה במהלך מלחמת ששת הימים וניהל מבור השליטה של החיל את מבצע מוקד להשמדת חיילות האוויר הערביים. לאחר המלחמה מונה כמינוי זמני, לעוזר ראש להק אוויר למבצעים בדרגת אלוף-משנה, יצא ללימודים באוניברסיטת ג'ורג' וושינגטון בארצות הברית. ביוני 1970 התמנה למפקד בסיס חצור ובאפריל 1973 מונה לראש להק המודיעין, תפקיד בו כיהן במלחמת יום הכיפורים. בקיץ 1975 מונה לראש להק אוויר.
ב-1977 השתחרר הר-לב והתמנה לתפקיד משנה למנכ"ל אל על ולאחר התפטרות מוטי הוד ביולי 1979, מנכ"ל בפועל. לאחר שנתיים וחצי עזב לאחר שלא קיבל מינוי של קבע כמנכ"ל החברה ופנה לעסקים פרטיים, כיועץ בתחום התעופה ושותף בסוכנות נסיעות. ב-1982, כשאל על החלה לעבוד תחת כונס נכסים, מונה הר-לב למנכ"ל החברה, תפקיד בו שימש עד 1996. בתקופתו החברה החלה להרוויח והתרחבה באופן משמעותי.
לאחר שעזב את אל על פנה שוב לעסקים פרטיים, בין השאר נכנס כשותף בחברת התעופה אירואל. באוקטובר 2005 מונה על ידי נאמן ארקיע ליו"ר ומנכ"ל החברה, וקידם את מכירתה לידי האחים נקש. בקיץ 2008 עזב את ארקיע והחל לעבוד כיועץ מיוחד לחברת אל על.
הר-לב היה המנכ"ל הראשון של מכון פישר למחקר אסטרטגי אוויר וחלל.
רפי הרלב נישא לשרה ב-1956 ולזוג נולדו שלושה ילדים. נפטר במאי 2010 לאחר שחלה במחלת הסרטן. בשנת 2014 חברת ארקיע כינתה מטוס (רישום 4X-EMB) על שמו.
הוהנצולרן
ליפסט
שומפטר
קנת' ג'. ארו
בועז ינאי
בועז ינאי (נולד ב-9 בנובמבר 1952) הוא כדורסלן עבר ישראלי אשר שיחק כסנטר בליגה הבכירה ובנבחרת ישראל. גובהו 1.99 מטר.
ביוגרפיה.
ינאי נולד במושב נהלל ונודע בכינוי בוזי. ינאי החל לשחק כדורסל בגיל 15 בהפועל נהלל מליגה ג'. שיחק בהפועל גבת/יגור איתה זכה בגביע המדינה בשנת 1976.
כמו כן שיחק בהפועל תל אביב, הפועל עפולה העמק והפועל גבת העמק, נחשב לאחד משחקני הציר הישראלים הטובים ביותר ולאחד מהשחקנים הטובים ביותר אשר לא שיחקו במכבי תל אביב. הישגיו הבולטים הם זכייה בגביע המדינה עם הפועל גבת יגור בשנת 1976, זכייה במדליית כסף עם נבחרת ישראל באליפות אירופה בשנת 1979 שנערכה באיטליה והשתתפות בחצי גמר גביע קוראץ' עם הפועל תל אביב בשנת 1980.
הוא שיחק 333 משחקים ב16 עונות בליגה הבכירה וקלע 6,985 נקודות, ממוצע של 20.2 נקודות למשחק והוא מחזיק במקום הרביעי בקלעי כל הזמני של ליגת העל.
מיכלס
השריר כופף שורש היד הגומדי
השריר כופף שורש היד הגומדי (TA: Musculus flexor carpi ulnaris) ממוקם במדור הקדמי של האמה, הוא התיכון מבין השרירים הכופפים של האמה. השריר מניע את כף היד לכיוון כיפוף ולכיוון קירוב.
תיאור.
לשריר כופף שורש היד הגומדי שני ראשים הנאחזים בעצם הזרוע ובגומד באזור המרפק. הראש הזרועי (Caput humerale musclusflexoris carpi ulnaris) נאחז בעילית העלי התיכונה של עצם הזרוע, הראש הגומדי (Caput ulnare musclusflexoris carpi ulnaris) נאחז בזיז המרפק ובגבול האחורי של הגומד.
עם כניסתו לאמה, עובר עצב הגומד בין שני ראשיו של כופף שורש היד הגומדי.
חלקו המרוחק של השריר נאחז בעצם העדשה, באנקול של עצם האנקול (מעצמות שורש כף היד) ובעצם המסרק החמישית.
עצבוב.
השריר כופף שורש היד הגומדי מעוצבב על ידי שורשי העצב הצוואריים השביעי והשמיני (C7, C8) דרך עצב הגומד.
אהרן אמר
אהרן אמר (נולד בינואר 1937) הוא כדורגלן עבר ישראלי ששיחק בעמדת החלוץ במכבי חיפה ובנבחרת ישראל.
קריירה.
אהרן אמר נולד בינואר 1937 בעיר קזבלנקה שבמרוקו. אביו נפטר בגיל צעיר, ואימו נשארה לבד לגדל אותו ואת ארבעת אחיו. בהיותו בן 18 עלה אמר לישראל והצטרף לגרעין "הבונים" ושובץ בכפר גליקסון שליד בנימינה, שם עבר במטבח, במטעי הבננות ובגן הירק, אך לאחר שבוע עזב את הקיבוץ בהחליטו כי זו לא עבודה שמתאימה לו, ועבר לעיר חיפה שם שהה חודש ועבר למעברת יבנאל, שם הצטרף לאחיו הגדול דוד, שעבד כשומר במשק, והתגורר אצלו במשך חצי שנה מחוסר עבודה.
לאחר מכן חזר לכפר גליקסון ונשלח משם ללמועד עברית באולפן ברמת שופט במשך שלושה חודשים, וגר במחנה עולים בפרדס חנה. לאחר מכן הגיע למכבי חיפה והצטרף לקבוצת הכדורגל של מכבי חיפה בהיותו בוגר יחסית, ומההתחלה הציג יכולת טובה יחסית. את הופעתו הראשונה בקבוצה הבוגרת של מכבי חיפה רשם אמר ב-1956.
העונה הגדולה ביותר שלו הייתה עונת 1958/1959, בה היה מלך שערי הקבוצה ומלך שערי הליגה הבכירה עם 17 כיבושים. בשנת 1961 נפצע במהלך עבודתו בנמל חיפה כאשר חבילה במשקל של 750 ק"ג נחתה על רגלו הימנית. חצי שנה מאוחר יותר חזר למגרשים והיה שותף לזכייתה ההיסטורית של מכבי חיפה בגביע המדינה (התואר הראשון בתולדותיה).
אמר פרש מכדורגל בתחילת עונת 1967/1968, אחרי תשעה משחקים בעונה זו. בסך הכל הופיע ב-132 משחקי ליגה במכבי חיפה, בהם כבש 35 שערים. בנוסף רשם 14 הופעות בנבחרת ישראל. לאחר מכן המשיך בעבודתו כפועל בנמל חיפה.
יאנג באק
דייוויד בארנל בראון (באנגלית: David Darnell Brown; נולד ב-15 במרץ 1981, בנאשוויל שבטנסי) הידוע בכינויו יאנג באק (Young Buck), הוא ראפר אמריקאי, חבר בהרכב ג'י יוניט והבעלים של חברת התקליטים "Cashville Records" .
ביוגרפיה.
בראון החל לעסוק בראפ בגיל 12 והקליט לראשונה שירי ראפ באולפן הקלטות בגיל 14. בגיל 16 גילה אותו בריאן "בייבי" ויליאמס וצירף אותו לחברת התקליטים קאש מאני רקורדס שבבעלותו. בשנת 2000 הוא עבר לחברת תקליטים UTP Records, שם הוקלט אלבומו העצמאי הראשון, "Born to Be a Thug". במסגרת UTP הוא פגש את הראפר 50 סנט, שצירף אותו להרכב המצליח ג'י יוניט. ב-2003 יצא אלבומו הראשון של ההרכב, "Beg For Mercy".
אלבום הבכורה של יאנג באק, "Straight Outta Cashville" יצא ב-24 באוגוסט 2004, תחת חברות התקליטים ג'י יוניט רקורדס ואינטרסקופ רקורדס. בשבוע הראשון לצאתו הוא הגיע למקום השלישי במצעד האלבומים בילבורד 200. ב-2005 יצא אלבומו העצמאי השני, "T.I.P.", שנכנס למקום ה-40 בבילבורד 200. אלבום האולפן השני שלו במסגרת חברת G-Unit, "Buck the World", יצא ב-2007 והגיע שוב למקום השלישי בבילבורד 200. אלבומים נוספים שהוציא הם "They Don't Bother Me" ב-2007 ו-"The Rehab" ב-2010. בנוסף הוציא יאנג באק לאורך השנים מספר מיקסטייפים.
חסידות שינווא-טשחויב
חרמן לוקס
חֶרְמָן דָּרִיוֹ לוּקס (ספרדית: Germán Darío Lux; נולד ב־7 ביוני 1982 בקרקרנייה, ארגנטינה) הוא כדורגלן ארגנטינאי המשחק בעמדת השוער בריבר פלייט ובנבחרת ארגנטינה.
קריירה.
לוקס החל את הקריירה בקבוצת הפאר הארגנטינאית ריבר פלייט. הוא ערך את הופעת הבכורה שלו בקבוצה הבוגרת בשנת 2001 ובמהלך תקופתו בקבוצה נאבק על המקום בהרכב עם פרנקו קוסטנזו שנחשב היה יחד איתו לאחד משוערי העתיד של ארגנטינה ובהמשך עם חואן פבלו קאריסו.
הוא הצטיין גם בהופעותיו בהנבחרות הצעירות של ארגנטינה והיה שותף לזכייה בגביע העולם לנוער בשנת 2001 ולזכייה במדליית הזהב באולימפיאדת אתונה ב-2004.
בשנת 2005 הוא זומן על ידי חוסה נסטור פקרמן לסגל הנבחרת למשחקי גביע הקונפדרציות שנערכו בגרמניה. לוקס גילה יכולת חלשה וספג במשחקים עשרה שערים בחמישה משחקים, ארבעה מהם בגמר. למרות זאת, בלט לוקס במשחק חצי הגמר מול מקסיקו כשהדף את בעיטת העונשין האחרונה של מקסיקו, וסייע לנבחרתו להעלות למשחק הגמר. לוקס היה מועמד גם לסגל הנבחרת למונדיאל 2006 אך לבסוף נופה ובמקומו זומן אוסקר אוסטארי.
לוקס הסתכסך עם מועדונו ולא שיחק שנה שלמה לפני שנרכש בשנת 2007 על ידי ריאל מיורקה. בסך הכל שיחק לוקס בריבר פלייט מהשנים 2001 ועד 2007 במהלך ערך 53 הופעות וזכה בשתי אליפויות (קלאוסורה 2003, קלאוסורה 2004).
בשנת 2011 חתם לוקס בדפורטיבו לה קורוניה. ביוני 2017 חזר לקבוצת נעוריו, ריבר פלייט.
זוהר פרסקו
זוהר פרסקו (נולד ב-17 במרץ 1969) הוא נגן כלי הקשה ישראלי.
ביוגרפיה.
החל לנגן בכלי הקשה בגיל 13.